Idoraviy normativ-huquqiy hujjatni davlat reyestridan chiqarish to‘g‘risida

Idoraviy normativ-huquqiy hujjatni davlat reyestridan chiqarish bo‘yicha 2018-yil 1-martdagi xulosaga muvofiq hamda O‘zbekiston Respublikasi Prezidentining 2011-yil 23-avgustdagi PQ-1602-son “O‘zbekiston Respublikasi Adliya vazirligi faoliyatini yanada takomillashtirish chora-tadbirlari to‘g‘risida”gi qaroriga, Vazirlar Mahkamasining 1997-yil 9-oktabrdagi 469-son “Vazirliklar, davlat qo‘mitalari va idoralar me’yoriy hujjatlarining qonuniyligini ta’minlash chora-tadbirlari to‘g‘risida”gi hamda 2000-yil 19-maydagi 197-son “Vazirliklar, davlat qo‘mitalari va idoralarning me’yoriy hujjatlarini qabul qilish tartibini takomillashtirish to‘g‘risida”gi qarorlariga asosan, buyuraman:
 1. “O‘zbekiston temir yo‘llari” aksiyadorlik jamiyatining 2018-yil 15-fevraldagi NZK/763-18-son Mahalliy yo‘lovchi tashish yo‘nalishidagi firma poyezdi haqida nizomni (ro‘yxat raqami 55, 1994-yil 27-may) Idoraviy normativ- huquqiy hujjatlarning davlat reyestridan chiqarish masalasi yuzasidan xati ma’lumot uchun qabul qilinsin.
 2. Mahalliy yo‘lovchi tashish yo‘nalishidagi firma poyezdi haqida nizom (ro‘yxat raqami 55, 1994-yil 27-may) davlat reyestridan chiqarilsin.
 3. Mazkur buyruq davlat ro‘yxatidan o‘tkazilsin va bu haqda Idoraviy normativ-huquqiy hujjatlarning davlat reyestriga tegishli yozuv kiritilsin.
 4. Huquqiy targ‘ibot va axborot boshqarmasi ushbu buyruqni “O‘zbekiston Respublikasi qonun hujjatlari to‘plami” — “Sobraniye zakonodatelstva Respubliki Uzbekistan”da hamda O‘zbekiston Respublikasi Qonun hujjatlari ma’lumotlari milliy bazasida e’lon qilinishini ta’minlasin.
 5. Mazkur buyruq rasmiy e’lon qilingan kundan e’tiboran kuchga kiradi.